Controale ANPC pe Valea Prahovei: produse expirate, gândaci și ustensile murdare, printre nereguli. Amenzi de 1,2 milioane de lei
Autoritatea Națională pentru Protecția Consumatorilor (ANPC) a desfășurat o serie de controale în stațiunile montane de pe Valea Prahovei, sub coordonarea președintelui instituției, Cristian Popescu Piedone. În urma verificărilor efectuate la 88 de operatori economici, inclusiv unități de cazare, restaurante și magazine alimentare, au fost aplicate 123 de amenzi contravenționale în valoare totală de 1.191.500 lei și 40 de avertismente.